ananddey/assamese-wiki-corpus huggingface dataset:
ইটো সিটো বহুতো

ইটো সিটো বহুতো ২২ নৱেম্বৰ ১৯৬৩ চনত মুক্তি পোৱা প্ৰথম অসমীয়া পূৰ্ণাঙ্গ হাস্যৰসাত্মক কথাছবি। ছবিৰ পৰিচালনা, চিত্ৰনাট্য আৰু সঙ্গীত ব্ৰজেন বৰুৱাৰ। জে পি চিনে আৰ্টৰ বেনাৰত ছবিখন প্ৰযোজনা কৰিছিল পৰিচালক বৰুৱাৰ মাতৃ জোনপ্ৰভা বৰুৱানীয়ে। এটা বিদেশী গল্পৰ আধাৰত ছবিৰ কাহিনী ৰচনা কৰা হৈছিল।

কাহিনী

মোহন চলিহা অৱসৰপ্ৰাপ্ত মেজৰ। সকলো কথাতে মিলিটেৰী মেজাজ। তেওঁৰ পুত্ৰ বিমান। গুৱাহাটীত পঢ়ে। বিমান আন তিনিজন বন্ধুৰ সৈতে মিচেচ গুপ্তা নামৰ এগৰাকী বিধৱা মহিলাৰ ঘৰত মেচ কৰি থাকে। সিহঁতক শাসন কৰোঁতে মিচেচ গুপ্তা অতিষ্ঠ হৈ পৰে। চলিহাৰ এটা বেমাৰ আছে। খং উঠিলে তেওঁ সকলো কথা পাহৰি যায়। তাৰে সুযোগ লৈ বিমানে মাহেকত দুবাৰকৈ টকা আনে আৰু লগৰীয়াহঁতৰ লগত খাই-বৈ ফুৰ্টি কৰে। কিন্তু শেষত পুতেকৰ চতুৰালি ধৰা পৰাত মেজৰ চলিহা মিচেচ গুপ্তাৰ ঘৰত আহি উপস্থিত হয়হি। এফালে চলিহা আনফালে মিচেচ গুপ্তা; এখন লংকাকাণ্ড হোৱাৰ উপক্ৰম। এনেতে মাজত আহি পৰে এগৰাকী গাভৰু। ঘটনাৰ গতি এনেহে হ'ল যে মেজৰ চলিহা, মিচেচ গুপ্তা, মেচত থকা ল'ৰা চাৰিটা আৰু গাভৰুগৰাকী থানা পালেগৈ।

তথ্য উংস

বাহ্যিক সংযোগ

ইউটিউৱত ইটো সিটো বহুতো

শ্ৰেণী:অসমীয়া চলচ্চিত্ৰ
শ্ৰেণী:১৯৬০ দশকৰ অসমীয়া চলচ্চিত্ৰ
শ্ৰেণী:১৯৬৩ বৰ্ষৰ চলচ্চিত্ৰ
ৰেনেছাঁ অসম বঁটা

ৰেনেছাঁ অসম বঁটা হৈছে ২০১২ চনৰপৰা প্ৰতি বছৰে প্ৰদান কৰি অহা এক বঁটা। অসমৰ সাহিত্য-সংস্কৃতিলৈ অৱদান আগবঢ়োৱা ব্যক্তিসকলক সন্মান জনোৱাৰ উদ্দেশ্যে নগাঁৱৰ ৰেনেছাঁ কনিষ্ঠ মহাবিদ্যালয় আৰু ৰেনেছাঁ মাধ্যমিক বিদ্যালয়ে এই বঁটা প্ৰদান কৰে। এই বঁটাত আছে নগদ ২৫,০০০ টকা, স্মাৰক আৰু অন্যান্য। ২০১২ চনত প্ৰথম বৰ্ষত এই সন্মান লাভ কৰে সংগীতশিল্পী তৰালি শৰ্মাই। ২০১৪ চনত আধুনিক অসমীয়া সংগীতত নতুন মাত্ৰা প্ৰদান কৰাৰ বাবে জুবিন গাৰ্গলৈ এই বঁটা আগবঢ়োৱা হয়।

বঁটা লাভকৰোঁতা

বৰ্ষ ব্যক্তি বিষয়

২০১২ তৰালি শৰ্মা সংগীত
২০১৩ অনুৰাধা শৰ্মা পূজাৰী সাহিত্য, সংবাদসেৱা
২০১৪ জুবিন গাৰ্গ সংগীত

তথ্যসূত্ৰ

শ্ৰেণী:অসমৰ বঁটাসমূহ
ইন্দিৰা অনন্ত মায়দেও

ইন্দিৰা অনন্ত মায়দেও ভাৰতীয় জাতীয় কংগ্ৰেছৰ সদস্য হিচাপে প্ৰথম লোকসভাত পুনে-দক্ষিণক প্ৰতিনিধিত্ব কৰা এগৰাকী ভাৰতীয় সংসদ সদস্য আছিল।

প্ৰাৰম্ভিক জীৱন

১৯০৩ চনৰ ৭ ছেপ্টেম্বৰত জন্মগ্ৰহণ কৰা মায়দেৱে ফাৰ্গুচন কলেজত পঢ়িছিল আৰু তাৰ পৰাই তেওঁ বিজ্ঞান শাখাত স্নাতক ডিগ্ৰী ডিগ্ৰী লাভ কৰিছিল।

কৰ্মজীৱন

ভাৰতৰ স্বাধীনতা আন্দোলনৰ লগত মায়দেও সক্ৰিয়ভাৱে জড়িত আছিল। ভাৰতীয় জাতীয় কংগ্ৰেছ (আইএনচি)ৰ তেওঁ সদস্য আছিল। ১৯৩৩ চনত তেওঁ হৰিজন সেৱক সংঘৰ মহাৰাষ্ট্ৰ বিভাগত যোগদান কৰে। সেইটো অভিলেখ এতিয়াও তেওঁৰ দখলতে আছে৷ ১৯৫২ চনত মায়দেও ভাৰতীয় ৰাষ্ট্ৰীয় ছাত্ৰ সংঘৰ সভাপতি হয়।

ব্যক্তিগত জীৱন

১৯২৭ চনত ইন্দিৰা মায়দেৱে অনন্ত গোবিন্দ মায়দেওৰ সৈতে বিবাহপাশত আবদ্ধ হয়৷ তেওঁলোকৰ এজন পুত্ৰ আৰু তিনিগৰাকী কন্যা সন্তান জন্ম হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:ভাৰতৰ নাৰী
বটাটা বড়া

]]

বটাটা বড়া ভাৰতৰ মহাৰাষ্ট্ৰ ৰাজ্যৰ জনপ্ৰিয় ভাৰতীয় নিৰামিষ ফাষ্ট ফুড। ইয়াৰ আক্ষৰিক অৰ্থ হৈছে আলুৰ বৰা। "বটাটা" নামটোৰ অৰ্থ পৰ্তুগীজ ভাষাত আলু, আৰু পৰ্তুগীজসকলে প্ৰথমে ভাৰতত আলুৰ প্ৰচলন কৰিছিল। ইয়াত আলু ভৰ্তা কৰা পেটি থাকে যিটো বেচনত ডুবাই তাৰ পিছত তেলত ভালদৰে ভাজি গৰম চাটনিৰ সৈতে পৰিবেশন কৰা হয়। বৰাৰ আকৃতি এটা ঘন গোলকৰ দৰে। যদিও এই খাদ্য মহাৰাষ্ট্ৰৰ, বটাটা বড়াই ভাৰতৰ অন্যান্য প্ৰান্ততো জনপ্ৰিয়তা লাভ কৰিছে।

প্ৰস্তুতি

]] বটাটা বড়া তৈয়াৰ কৰা হৈছে

আলুৰ পিউৰি আৰু কাই পিউৰিক আৱৰণ দিবলৈ ব্যৱহাৰ কৰা হয় আৰু বেটাৰত একমাত্ৰ দুটা উপাদান।

আলু উতলাই মোটামুটিকৈ গুড়ি কৰি এফালে থৈ দিয়া হয়। কেৰাহীত ভেজিটেবল অইল গৰম কৰি আছাফোইটিডা, সৰিয়হ, সেউজীয়া মৰিচা, পিঁয়াজ, আৰু বাৰাছুংগা দি কেইমিনিটমান ভাজি পিঁয়াজ অৰ্ধস্বচ্ছ নহয়। ইয়াৰ পিছত আদা-নহৰুৰ পেষ্ট, হালধি আৰু নিমখ কেইছেকেণ্ডমান ভাজি তাৰ পিছত গুড়ি আলুখিনি দি আৰু কেইমিনিটমান সিজোৱা হয়।

গ্ৰাম আটা ব্যৱহাৰ কৰি ডাঠ কাই তৈয়াৰ কৰা হয় আৰু নিমখ, হালধি আৰু ৰঙা জলকীয়াৰ গুড়িৰে মছলা দিয়া হয়। কেতিয়াবা অধিক ফুলি উঠাৰ বাবে সামান্য পৰিমাণৰ বেকিং চোডা দিয়া হয়। বটাটা বড়া বনাবলৈ আলুৰ মিশ্ৰণৰ কেইটামান বল গ্ৰাম আটাত ডুবাই গৰম তেলত কেইমিনিটমান ডিপ ফ্ৰাই কৰি লোৱা হয়।

বৰাত ৰঙা জলকীয়াৰ পেষ্ট ব্যৱহাৰ কৰি ইয়াক সোৱাদযুক্ত কৰি তোলা হয় বটাটা বড়াৰ লগত সাধাৰণতে সেউজীয়া চাটনি আৰু শ্বেংডানা চাটনি (পিহি লোৱা বাদামৰ পৰা তৈয়াৰী চাটনি) দিয়া হয়।

পৰিৱেশন

]] সৈতে বটাটা বড়া পৰিবেশন কৰা হৈছে
বটাটা বড়া সাধাৰণতে গৰমে গৰমে সেউজীয়া মৰিচা আৰু বিভিন্ন ধৰণৰ চাটনিৰ সৈতে পৰিৱেশন কৰা হয়৷ ইয়াক খোৱাৰ আটাইতকৈ সাধাৰণ উপায় হ'ল বড়া পাও হিচাপে খোৱা।

তথ্যসূত্ৰ

শ্ৰেণী:খাদ্য
শ্ৰেণী:ৰন্ধন প্ৰণালী
১৫ ছেপ্টেম্বৰ

উল্লেখযোগ্য ঘটনা

১৮৩০ - আনুষ্ঠানিক ভাৱে ৰে'ল যুগৰ আৰম্ভণিৰ কথা ঘোষণা, জৰ্জ ষ্টিফেনছনে নিৰ্মাণ কৰা ৰকেট নামৰ ইঞ্জিনটোৱে টনা ভাপচালিত ৰে'লগাড়ীৰ চলাচল আৰম্ভ আৰু পথ পৰিবহণৰ ইতিহাসত এটা নতুন যুগৰ সূচনা।
১৯১৬ - প্ৰথম বিশ্বযুদ্ধৰ 'ফ্লেৰ্চ-কৰ্চেলেটৰ যুদ্ধত' যুদ্ধত প্ৰথম বাৰৰ বাবে ব্ৰিটিছ সেনাৰ দ্বাৰা টেংকৰ ব্যৱহাৰ।
১৯৫৩ - এছ বিজয়লক্ষ্মী পণ্ডিত ৰাষ্ট্ৰসংঘৰ সাধাৰণ সভাৰ অষ্টম সভাপতি আৰু প্ৰথম মহিলা সভাপতি হয়।
১৯৫৯ - ভাৰতৰ দিল্লীত পোন প্ৰথমবাৰৰ বাবে টেলিভিছনৰ পৰীক্ষামূলক সম্প্ৰচাৰ আৰম্ভ।
১৯৮৯ - ব্ৰৰছন মেটকাফ নামৰ ধূমকেতু এটাৰ সূৰ্যৰ পৰা ৮৬০ লাখ কিঃমিঃ দূৰত অৱস্থান।
২০০১ - আমেৰিকাৰ ৱৰ্ল্ড ট্ৰেড চেণ্টাৰ ধ্বংসৰ মূল নায়ক ৰূপে অভিযুক্ত ওছামা বিন লাডেন, তালিবান শাসিত আফগানিস্তানত আমেৰিকাই যুদ্ধ ঘোষণা।
২০০৮ - ভাৰতীয় ব্যংগ সংবাদ বা প্ৰহসনমূলক সংবাদৰ ৱেবছাইট ফেকিং নিউজ আৰম্ভ।

জন্ম

১২৫৪ - মাৰ্ক' প'ল' (Marco Polo), ইটালীৰ অভিযাত্ৰী বা পৰিব্ৰাজক, লেখক আৰু ব্যৱসায়ী।
১৮৬০ - মোক্ষগুণ্ডম বিশ্বেশ্বৰায়, আধুনিক কৰ্ণাটকৰ অন্যতম প্ৰতিষ্ঠাতা।
১৮৭৬ - শৰৎচন্দ্ৰ চট্টোপাধ্যায়, বাংলা সাহিত্যিক।
১৮৯০ - আগাথা ক্ৰিষ্টি, ৰহস্য সাহিত্যৰ কিংবদন্তি ইংৰাজ লেখিকা।
১৮৯৪ - ব্ৰজনাথ শৰ্মা, অসমৰ অভিনেতা, নাট্যকাৰ আৰু অসমৰ ভ্ৰাম্যমাণ নাটকৰ জনক।
১৯০৩ - ৱাজিৰ আলী, ভাৰতৰ অলৰাউণ্ডাৰ ক্ৰিকেট খেলুৱৈ।
১৯০৯ - চি এন আন্নাডুৰাই, তামিলনাডুৰ প্ৰথম আৰু মাদ্ৰাজৰ অন্তিম মুখ্যমন্ত্ৰী।
১৯১৫ - কৰম সিং, পৰম বীৰ চক্ৰ লাভ কৰোতা ভাৰতীয় সেনা বিষয়া।
১৯৩৯ - সুব্ৰমনিয়ান স্বামী, ৰাজনেতা আৰু অৰ্থনীতিবিদ।
১৯৭৭ - টম হাৰ্ডি (Tom Hardy), ইংৰাজ অভিনেতা। ব্লেক হ'ক ডাউন ( ইংঃ Black Hawk Down, ২০০১)আৰু মেড মেক্স: ফিউৰী ৰোড (ইংঃ Mad Max: Fury Road) কথাছবিৰ বাবে বিখ্যাত।
১৯৮৪ - ৰাজকুমাৰ হেৰী, ব্ৰিটেনৰ ৰাজকুমাৰ।
১৯৮৯ - স্বৰূপম পুৰকায়স্থ, অসমৰ ক্ৰিকেটাৰ।

মৃত্যু

১৮৫৯ - ইছামবাৰ্ড কিংডম ব্ৰুনেল, ইংৰাজ অভিযন্তা, উদ্যোগ বিপ্লৱৰ অন্য়তম বাটকটীয়া সকলৰ এজন।
১৮৬৪ - জন হেনিং স্পেক (John Hanning Speke), ভাৰত আৰু আফ্ৰিকাৰ ইংৰাজ সেনা বিষয়া আৰু অভিয়াত্ৰী। নীল নদীৰ উৎস আৱিষ্কাৰ কৰোঁতা।
১৯০১ - হেৰী কেলডাৰ, দক্ষিণ আফ্ৰিকাৰ ক্ৰিকেটাৰ।
২০১৪ - নিকোলাছ ৰ'মানভ, ৰাছিয়াৰ ৰাজকুমাৰ।

দিৱস

অভিযন্তা দিৱস। (ভাৰত)
সঞ্চয়িকা দিৱস।
গণতন্ত্ৰ দিৱস। (ৰাছিয়া)
আন্তঃৰাষ্ট্ৰীয় গণতন্ত্ৰ দিৱস। (আন্তঃৰাষ্ট্ৰীয়)
বিশ্ব লিম্ফ'মা সজাগতা দিৱস। (আন্তঃৰাষ্ট্ৰীয়)

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

তথ্য সূত্ৰ
মহেছি ৰামাছামী

মহেছি এন ৰামাছামী (তামিল: மகேஷி என். ராமசாமி) এগৰাকী ব্ৰিটিছ-শ্ৰীলংকাৰ চিকিৎসক আৰু প্ৰবক্তা।
বৰ্তমান তেওঁ অক্সফৰ্ড ভেকচিন গ্ৰুপৰ অন্যতম মুখ্য তদন্তকাৰী হিচাপে কাম কৰি আছে।

জীৱনী

মহেছীয়ে শ্ৰীলংকাত জন্মগ্ৰহণ কৰিছিল। মহেছি ৰামাছামীৰ পিতৃ তামিল আৰু মাতৃ সিংহলী লোক। তেওঁৰ পিতৃ ৰঞ্জন ৰামাছামী শ্ৰীলংকাৰ এজন বিশিষ্ট তামিল বিজ্ঞানী আৰু মাতৃ সমৰানায়কে ৰামছামীও আছিল এগৰাকী বিখ্যাত সিংহলী বিজ্ঞানী।

কেৰিয়াৰ

মহেছিয়ে ব্ৰিটেইনত চিকিৎসা শিক্ষা সম্পূৰ্ণ কৰাৰ পূৰ্বে ১৯৯৫ চনত মেলবৰ্ণ বিশ্ববিদ্যালয়ত চিকিৎসা প্ৰশিক্ষণ আৰম্ভ কৰিছিল। তাৰ পিছত তেওঁ কেম্ব্ৰিজৰ ক্ৰাইষ্ট কলেজৰপৰা চিকিৎসা বিজ্ঞানৰ ডিগ্ৰী লাভ কৰে আৰু লণ্ডন আৰু অক্সফৰ্ড বিশ্ববিদ্যালয়ত সংক্ৰামক ৰোগ আৰু সাধাৰণ অভ্যন্তৰীণ চিকিৎসা বিষয়ৰ প্ৰশিক্ষাৰ্থী হয়। মহেছিয়ে অক্সফৰ্ডৰ ৱাধাম কলেজৰপৰাও ডি.ফিল ডিগ্ৰী লাভ কৰে।

বৰ্তমান তেওঁ এন এইচ এছ ফাউণ্ডেশ্যন ট্ৰাষ্ট, ২০১৯ত পৰামৰ্শদাতা চিকিৎসক হিচাপে কাৰ্যনিৰ্বাহ কৰি আছে। তদুপৰি তেওঁ অক্সফৰ্ড বিশ্ববিদ্যালয় আৰু অক্সফৰ্ড বিশ্ববিদ্যালয়ৰ মেগডেলেন কলেজত সন্মানীয় জ্যেষ্ঠ ক্লিনিকেল প্ৰবক্তা হিচাপেও কাম কৰিছিল। তেওঁ ব্ৰিটেইনৰ ৰাষ্ট্ৰীয় প্ৰতিষেধক সূচী মূল্যায়ন কনচৰ্টিয়ামৰ নেতৃত্ব দিয়ে আৰু টিকাকৰণ আৰু প্ৰতিষেধক যুটীয়া সমিতিৰো (জেচিভিআই) সদস্য।

জনপ্ৰিয় চিকিৎসা আলোচনী দ্য লেন্সেটে প্ৰকাশ কৰা এটা প্ৰবন্ধত তেওঁৰ নাম উল্লেখ কৰি ভেকচিন আৱিষ্কাৰৰ যাত্ৰাৰ স্বীকৃতি দিয়া হৈছিল যিটো ভেকচিনৰ ক্লিনিকেল প্ৰয়োগ পদ্ধতিৰ বিষয়টো এতিয়াও বিকাশৰ পৰ্যায়ত আছে।

তথ্যসূত্ৰ
জৱান সিংহ

মহাৰাণা জৱান সিংহ (২ জুলাই ১৮০০ – ৩০ আগষ্ট ১৮৩৮) উদয়পুৰ ৰাজ্যৰ ছিছোদিয়া বংশৰ ৰাজপুত শাসক (ৰাজত্ব: ১৮২৮–১৮৩৮) আছিল। মহাৰাণা ভীম সিংহৰ একমাত্ৰ পুত্ৰ যিয়ে পিতৃৰ পিছত তেওঁ ৰাণা হৈছিল। তেওঁ কবি আছিল আৰু "ব্ৰিজৰাজ" ছদ্ম নামেৰেও জনাজাত আছিল।
তেওঁৰ তৃতীয়জন ভতিজাক কুঁৱৰ চৰ্দাৰ সিংহক তেওঁৰ পৰৱৰ্তী মহাৰাণা হিচাপে দত্তক লয়, যি বাগুৰৰ দ্বিতীয় সংগ্ৰাম সিংহৰ দ্বিতীয় পুত্ৰ কুঁৱৰ নাথৰ পুত্ৰ অৰ্থাৎ সংগ্ৰাম সিংহৰ নাতি আছিল।

তথ্যসূত্ৰ

শ্ৰেণী:ছিছোদিয়া বংশ
সমীৰণ বৰুৱা আহি আছে (চলচ্চিত্ৰ)

সমীৰণ বৰুৱা আহি আছে হৈছে ২০১২ চনৰ ৩০ মাৰ্চ তাৰিখে মুক্তি লাভ কৰা এখন অসমীয়া চলচ্চিত্ৰ। আৰ্কলাইটছৰ বেনাৰত নিৰ্মিত বোলছবিখন পৰিচালনা কৰে প্ৰদ্যুৎ কুমাৰ ডেকাই। মনোজ কুমাৰ গোস্বামীৰ একে নামৰ বহুপঠিত চুটিগল্পৰ আধাৰত এই চলচ্চিত্ৰখন নিৰ্মাণ কৰা হয়। ইয়াৰ আগতেও এই চুটিগল্পটোৰ আধাৰতে আৱাহন থিয়েটাৰে একে নামৰ এখন জনপ্ৰিয় নাটক প্ৰদৰ্শন কৰিছিল। বোলছবিখনত মূল অভিনেতা তপন দাসে নীলিম কুমাৰৰ এটা কবিতাও আবৃত্তি কৰে।

কাহিনী

এটা বিদ্ৰোহী সংগঠনৰ এজন আত্মসমৰ্পণকাৰী সদস্যক (ব্ৰজেন বৰুৱা) সাংবাদিকে আৱৰি ধৰি বিভিন্ন প্ৰশ্ন কৰে, বিষয় - সংগঠনৰ ভৱিষ্যত কাৰ্যসূচী আৰু সমীৰণ বৰুৱা (তপন দাস)। সদস্যজনে কয় -" সমীৰণ বৰুৱা আহি আছে", লগে লগে আৰক্ষীকে আদি কৰি সকলো ব্যস্ত হৈ পৰে সমীৰণ বৰুৱাৰ আগমণৰ সন্মুখীন হ'বলৈ। এই আগমণক লৈ তেওঁৰ পিতৃ-মাতৃৰ মনত শংকা, আৰক্ষী ব্যস্ত তেওঁক এইবাৰ শীঘ্ৰে আটক কৰিবলৈ, পূৰ্বৰ প্ৰেয়সী নীলাই (মধুস্মিতা বৰকটকী) ভাৱিছে এইবাৰ তেওঁ বিচ্ছেদৰ কাগজ-পত্ৰ লৈ আদালতলৈ যাব লগা হ'ব পাৰে, বিৰোধী দলৰ অপেক্ষা বৰুৱাক নিজৰ দলভূক্ত কৰাবলৈ, সাংবাদিকসকল ব্যস্ত সমীৰণ বৰুৱাৰ নামত বিভিন্ন কাহিনীৰ সন্ধানত।

পৰিচালক ডেকাই কয় যে বোলছবিখন সংযুক্ত মুক্তি বাহিনীৰ (আলফা) ১৯৭৯ চনৰপৰা বৰ্তমানলৈকে হৈ অহা মুক্তিসংগ্ৰামৰ পটভূমিত নিৰ্মিত আৰু সমীৰণ বৰুৱাৰ চৰিত্ৰটি আলফাৰ মুখ্য সেনাধ্যক্ষ পৰেশ বৰুৱাৰ জীৱনৰ ওপৰত কিছু পৰিমাণে আধাৰিত, যদিও বোলছবিখনত দেখুওৱা তেওঁৰ ব্যক্তিগত জীৱন কাল্পনিক।

চিত্ৰগ্ৰহণ

২০১১ চনৰ এপ্ৰিল মাহৰপৰা ছেপ্তেম্বৰ মাহলৈ ভূটান, গুৱাহাটী, সোণাপুৰ আৰু তামোলপুৰৰ বিভিন্ন অঞ্চলত বোলছবিখনৰ চিত্ৰগ্ৰহণ হয়।

ৰাইজৰ সঁহাৰি

চলচ্চিত্ৰখনে ৰাইজৰ জনপ্ৰিয়তা অৰ্জন কৰাত বিফল হয়। সমালোচকসকলেও ছবিখনৰ প্ৰতি ঋণাত্মক মন্তব্য আগবঢ়ায়।

অভিনয়ত

তপন দাস (চৰিত্ৰ- সমীৰণ বৰুৱা)
ব্ৰজেন বৰা
বাহাৰুল ইছলাম
সঞ্জীৱ হাজৰিকা
মৃণাল দাস
মধুস্মিতা বৰকটকী (মধু)
নিবিৰ স্বপ্নম শিৱম
নিলাক্ষী দেৱী
কৃষ্ণ দাস
জ্যোতিনাৰায়ণ নাথ
পাৰ্থপ্ৰতিম বৰা
ৰ'দালি বৰা (শিশু শিল্পী)
মৃগাংক শেখৰ (শিশু শিল্পী)
ইন্দ্ৰ বণিয়া (অতিথি শিল্পী)
বিদ্যা ৰাও (অতিথি শিল্পী)
শিবাণু বৰা (অতিথি শিল্পী)
হিল্লোল কুমাৰ পাঠক (অতিথি শিল্পী)
ৰতন লহকৰ (বিশেষ ভুমুকি)
মৃদুল ভূঞা (বিশেষ ভুমুকি)

কলা-কুশলী

সহ প্ৰযোজনা - দেবাশিস গোস্বামী, ভাস্কৰজ্যোতি শইকীয়া
মুখ্য সহকাৰী পৰিচালনা - পংকজ কলিতা
সহকাৰী পৰিচালনা - ব্ৰজেন ভট্ট, উদয় ভাস্কৰ
চিত্ৰগ্ৰহণকাৰী - ৰাতুল বৰ্মন
সহ চিত্ৰগ্ৰহণকাৰী - বেণু নেওগ
সম্পাদনা - সঞ্জীৱ তালুকদাৰ
সংগীত - কিশোৰ গিৰি
গীতিকাৰ - অতনু ভূঞা
কৰিঅ'গ্ৰাফী - দীপক দে'
শব্দ অভিযন্তা - দীপক দত্ত

তথ্য সংগ্ৰহ

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
তায়ালা আছ

তালায়েহ আশ্ৰাফী (ফাৰ্চী: طلایه اشرفی; ), যাক পেচাগতভাৱে তায়ালা আছ বনামে জনা যায়, এগৰাকী ইৰানী-আমেৰিকান অভিনেত্ৰী। ২০২৪ চনত তেওঁ নাটকত শ্ৰেষ্ঠ সহ-অভিনেত্ৰীৰ টনি বঁটাৰ বাবে মনোনীত হৈছিল। তেওঁ ধাৰাবাহিক স্মাছ, দ্য গাৰ্লছ অন দ্য বাছ, এডাল্টছ, আমেৰিকান অডিশ্যী আৰু এছ দ্য ৱৰ্ল্ড টাৰ্নছৰ লগতে দ্য চিডব্লিউৰ ছুপাৰহিৰো ধাৰাবাহিক লেজেণ্ডছ অৱ টুমৰোত জাৰি টমাজ আৰু জাৰি তাৰাজিৰ চৰিত্ৰত কৰা নিয়মীয়া অভিনয়ৰ বাবে পৰিচিত।

আছে বহুতো সংগীতানুষ্ঠান আৰু নাট্য প্ৰযোজনাত অভিনয় কৰিছে, যাৰ ভিতৰত ব্ৰডৱেৰ ইংলিছ অন্যতম। এই নাটকখনৰ বাবে তেওঁ নাটকত শ্ৰেষ্ঠ সহ-অভিনেত্ৰীৰ টনি বঁটা আৰু ড্ৰামা লীগ বঁটাৰ বিশিষ্ট অভিনয়ৰ শিতানত মনোনয়ন লাভ কৰিছিল।

প্ৰাৰম্ভিক জীৱন আৰু শিক্ষা

আছৰ জন্ম ইৰানৰ তেহৰাণত হৈছিল। তেওঁৰ বয়স যেতিয়া মাত্ৰ ন মাহ আছিল, তেতিয়াই তেওঁলোকে আমেৰিকা যুক্তৰাষ্ট্ৰলৈ প্ৰব্ৰজন কৰিছিল। আছ ওহাইঅৰ ৰাজধানী কলম্বাছৰ উপকণ্ঠ অঞ্চল পাৱেলত ডাঙৰ-দীঘল হৈছিল। তেওঁ হাইস্কুলত পঢ়ি থকা সময়ছোৱাত নাট্য প্ৰযোজনাবোৰত অভিনেত্ৰী আৰু পৰিচালক দুয়োটা ৰূপতে অংশগ্ৰহণ কৰিছিল।

আছে বষ্টন বিশ্ববিদ্যালয়ৰ স্কুল অৱ থিয়েটাৰৰপৰা সূক্ষ্ম কলাৰ স্নাতক (BFA) ডিগ্ৰী লাভ কৰে। ইয়াৰ উপৰি তেওঁ লণ্ডন একাডেমী অৱ মিউজিক এণ্ড ড্ৰামেটিক আৰ্ট আৰু নিউয়ৰ্ক চহৰৰ আপৰাইট চিটিজেনছ ব্ৰিগেড থিয়েটাৰতো প্ৰশিক্ষণ গ্ৰহণ কৰিছিল।

কৰ্মজীৱন

আছে বহুতো আঞ্চলিক আৰু অফ-ব্ৰডৱে মঞ্চ প্ৰযোজনাত অভিনয় কৰিছে। এই চলচ্চিত্ৰখনত তেওঁক তালায়েহ আশ্ৰাফী নামেৰে নামকৰণ কৰা হৈছিল, কিন্তু ইয়াৰ পিছৰ সকলো চৰিত্ৰত তেওঁক তায়ালা আছ বুলিহে উল্লেখ কৰা হয়। তেওঁ ল এণ্ড অৰ্ডাৰ, ল এণ্ড অৰ্ডাৰ: ক্ৰিমিনেল ইনটেণ্ট, ৩০ ৰক আৰু কভাৰ্ট এফিয়াৰ্ছ ধাৰাবাহিকত অতিথি শিল্পী হিচাপে অভিনয় কৰিছে। তেওঁ "হিয়াৰ আই গো এগেইন" নামৰ এটা বিশেষ খণ্ডৰ মুখ্য চৰিত্ৰত অভিনয় কৰিছিল আৰু তেওঁৰ অভিনয়ে সমালোচক তথা অনুৰাগী উভয়ৰেপৰা ভূয়সী প্ৰশংসা বুটলিছিল।

২০২২ চনত লিণ্ডা গ্ৰছ থিয়েটাৰত প্ৰদৰ্শিত অফ-ব্ৰডৱেৰ প্ৰথম নাটক ইংলিছত এলহামৰ মুখ্য চৰিত্ৰৰ বাবে আছক নিৰ্বাচিত কৰা হয়। আমেৰিকাৰ কেইবাটাও থিয়েটাৰত এই চৰিত্ৰটোত অভিনয় কৰাৰ পাছত, ২০২৫ চনৰ জানুৱাৰী মাহত ৰাউণ্ডএবাউট থিয়েটাৰ কোম্পানীৰ টড হাইমছ থিয়েটাৰত এই নাটকখনে ব্ৰডৱেত আত্মপ্ৰকাশ কৰে। তেওঁৰ এই অভিনয়ে তেওঁক নাটকত শ্ৰেষ্ঠ সহ-অভিনেত্ৰীৰ টনি বঁটাৰ মনোনয়ন আৰু ড্ৰামা লীগ বঁটাৰ বিশিষ্ট অভিনয়ৰ মনোনয়ন আনি দিয়ে।

ব্যক্তিগত জীৱন

আছ এগৰাকী ইৰানী-আমেৰিকান নাগৰিক আৰু তেওঁৰ দ্বৈত নাগৰিকত্ব আছে।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
এগনেচ টাইৰেল

এগনেছ টাইৰেল , যাৰ জন্ম ২০ ছেপ্টেম্বৰ ১৮৪৬ চন আৰু মৃত্যু ১৮ এপ্ৰিল ১৮৮৩ চন আছিল, তেওঁ আছিল ইংৰাজী আৰু চেক বংশৰ এগৰাকী সুৰকাৰ আৰু পিয়ানোবাদক।

জীৱনী

অষ্ট্ৰিয়া-হাংগেৰী সাম্ৰাজ্যৰ মোৰাভিয়াৰ আঞ্চলিক ৰাজধানী ব্ৰনোত জন্মগ্ৰহণ কৰিছিল এগনেছ টাইৰেলৰ। ব্ৰনোৰ জাৰ্মান ভাষী সম্প্ৰদায়ৰ মাজত নিজকে প্ৰতিষ্ঠা কৰা ইংৰাজী শিক্ষক হেনৰী ফষ্টাৰ টাইৰেল আৰু তেওঁৰ চেক পত্নী জোচেফিনা কোটুলানোভাৰ কন্যা। এগনেছ টাইৰেলে ইংৰাজী, জাৰ্মান আৰু চেক ভাষা সাৱলীলভাৱে ক’বলৈ পাই ডাঙৰ হৈছিল। শিশু প্ৰডিজি, ন বছৰ বয়সত প্ৰথম পিয়ানো আবৃত্তিত পৰিবেশন কৰিছিল আৰু ষোল্ল বছৰ বয়সত ভিয়েনা কনজাৰ্ভেটৰীত পঢ়িছিল। ভিয়েনাত এডালবাৰ্ট পেচাৰৰ পৰা পিয়ানো আৰু ব্ৰনোত এণ্টন ব্ৰুকনাৰৰ শিক্ষক অট' কিটজলাৰৰ পৰা ৰচনা অধ্যয়ন কৰে। স্বাস্থ্যৰ বিকলতাৰ বাবে (হৃদযন্ত্ৰৰ সমস্যা) পিয়ানোবাদক হিচাপে সক্ৰিয় কেৰিয়াৰ এৰিবলগীয়া হৈছিল, আৰু ইয়াৰ পৰিৱৰ্তে তেওঁৰ চুটি জীৱনটো ৰচনাৰ বাবে উৎসৰ্গা কৰিছিল।

কৃতিত্ব

টাইৰেল আছিল এগৰাকী নামজ্বলা সুৰকাৰ। তেওঁৰ যথেষ্ট চমু জীৱনকালত (মৃত্যুৰ সময়ত তেওঁৰ বয়স আছিল ৩৬ বছৰ), তেওঁ পিয়ানো একক গীতৰ বাবে ৩৯টা ৰচনা, গীতৰ পৰা আৰম্ভ কৰি সমবেত সংগীত, অৰেটৰিঅ' আৰু অপেৰালৈকে ৫৫টা গীতৰ ৰচনা আৰু কেইবাটাও প্ৰধান অৰ্কেষ্ট্ৰাৰ সুৰ ৰচনা কৰে। ১৯০০ চনৰ আগতে চিম্ফনী ৰচনা কৰা কেইগৰাকীমান মহিলাৰ ভিতৰত টাইৰেল অন্যতম আছিল। ২০১৮ চনত তেওঁৰ অভাৰচাৰ ইন চি মাইনাৰ্ছে বাৰ্নৰ ফ্ৰাউয়েনকম্পনিয়েৰ্ট ফেষ্টিভেলত জেচিকা হৰ্চলিৰ দ্বাৰা পৰিচালিত আৰু চুইছ ৰেডিঅ'ৰ দ্বাৰা ৰেকৰ্ডিং কৰা অৰ্কেষ্টাৰ ল'নিমা জিউষ্টাৰ দ্বাৰা বিশ্ব প্ৰিমিয়াৰ পৰিবেশন লাভ কৰে। ই টাইৰেলৰ অৰ্কেষ্ট্ৰা সংগীতৰ একমাত্ৰ জ্ঞাত ৰেকৰ্ডিং। টাইৰেলৰ বহুতো অটোগ্ৰাফ স্ক'ৰ ব্ৰনোৰ মোৰাভিয়ান মিউজিয়ামত ৰখা হৈছে, তেওঁৰ কিছুমান গীত আৰু গীত-চক্ৰ বাৰ্লিনৰ ষ্টেট লাইব্ৰেৰীত আছে। টাইৰেলৰ প্ৰকাশিত ৰচনাৰ তালিকাখন কাপ্ৰালোভা ছ'চাইটিয়ে ৰক্ষণাবেক্ষণ কৰে।

তথ্য সূত্ৰ

শ্ৰেণী:অষ্ট্ৰিয়াৰ ব্যক্তি
শ্ৰেণী:সংগীতজ্ঞ
শ্ৰেণী:মৃত ব্যক্তি
শ্ৰেণী:নাৰীবাদ আৰু লোকগাথা ২০২৫
ছাবেৰিনিক এচিড

বেটুলা গছৰ বাকলিত প্ৰাকৃতিকভাৱে দেখা পোৱা একপ্ৰকাৰৰ কাৰ্বক্সিলিক এচিড হৈছে ছাবেৰিনিক এচিড। ৰাসায়নিকভাৱে ইহঁতৰ প্ৰধানকৈ α- আৰু ω- দ্বিকাৰ্যকৰী সংপৃক্ত আৰু অসংপৃক্ত ফেটি এচিডৰ শেষৰ সৈতে দীঘলীয়া (C18) শৃংখল থাকে। ইহঁতৰ নামটো গছৰ বাকলিৰ এটা প্ৰধান ৰাসায়নিক বায়’পলিমাৰ ছাবেৰিনৰপৰাই উদ্ভৱ হৈছে।

ব্যৱহাৰ

বাৰ্চ (Betula spp.) গছৰ বাহিৰৰ বাকলিত বেটুলিন প্ৰচুৰ পৰিমাণে পোৱা যায়। বেটুলিন নিষ্কাশন কৰাৰ পাছত বাকী থকা পদাৰ্থবোৰ ছাবেৰিন যুক্ত কলাৰে গঠিত। ছাবেৰিন হৈছে α,ω - দ্বিকাৰ্যকৰী ফেটি এচিড, অৰ্থাৎ ছাবএৰিনিক এচিডৰে গঠিত বায়’পলিয়েষ্টাৰ, যিয়ে লিগ’কাৰ্বহাইড্ৰেট কমপ্লেক্সৰ সৈতে পলিঅ’ল সংশ্লেষণৰ বাবে ছাবএৰিনিক এচিড নিষ্কাশনৰ সময়ত পোৱা উপজাত সামগ্ৰীৰ ৰূপত সম্ভাৱ্য আঠা হিচাপে কাম কৰিব পাৰে। শেহতীয়া অধ্যয়নসমূহে বিভিন্ন দ্ৰাৱক ব্যৱহাৰ কৰি কাঠভিত্তিক পেনেল যেনে পাৰ্টিকলবৰ্ডত ছাবেৰিনক ডিপলিমাৰাইজ কৰি পোৱা এই সামগ্ৰীৰ সম্ভাৱ্য প্ৰয়োগ প্ৰমাণ কৰিছে।

শেহতীয়াকৈ কাঠ উদ্যোগত চাবাৰিক এচিডৰ নতুন প্ৰয়োগ পোৱা গৈছে। নিষ্কাষিত বাৰ্চৰ বাহিৰৰ বাকলিৰপৰা পোৱা চাবৰেনিক এচিডৰ ঔদ্যোগিক মিশ্ৰণক উদ্যোগত আঠাযুক্ত উদ্দেশ্যত সফলতাৰে ব্যৱহাৰ কৰিব পাৰি, সম্ভৱতঃ কাঠৰ সুৰক্ষাতো।

তথ্যসূত্ৰ

শ্ৰেণী:বিজ্ঞান
কমতাপুৰ

কমতাপুৰ ৰাজ্য (কামতাপুৰ বুলিও কোৱা হয়) ত্ৰয়োদশ শতিকাত পাল ৰাজবংশৰ পতনৰ পাছত পুৰণি কামৰূপ ৰাজ্যৰ পশ্চিম অংশত গঠিত হৈছিল। কমতা ৰাজ্যৰ উত্থানৰ লগে লগে অসম বুৰঞ্জীৰ প্ৰাচীন যুগ শেষ হয় আৰু মধ্য যুগ আৰম্ভ হয়। এই অঞ্চলৰ শেষ শাসক আছিল খেন বংশ।

১৪ শতিকাৰ শেষৰ দশকত চুতীয়া ৰজা সত্যনাৰায়ণে কামৰূপৰ শত্ৰুক পৰাস্ত কৰি কমতাপুৰত ৰজা হৈছিল। এই কথা তেওঁৰ নাতি চুতীয়া ৰজা‌ দুৰ্ল্লভ নাৰায়ণে ১৪২৮ চনৰ শদিয়াৰ চাপাখোৱা অঞ্চলত উদ্ধাৰ হোৱা হাবুং অঞ্চলত কৰা ভূমি দানৰ তামৰ ফলিত উল্লেখ কৰিছিল।‌

কোচসকলে নিজকে কমতেশ্বৰ (কমতাৰ শাসক) বুলি কৈছিল, কিন্তু তেওঁলোকৰ প্ৰভাৱ আৰু বিস্তৃতি ইমানেই বাঢ়িছিল যে তেওঁলোকৰ ৰাজ্যক কোচ ৰাজ্যও বোলা হয়। পাছলৈ ৰাজ্যখন দুভাগ হৈ পৰে: কোচ বিহাৰ আৰু কোচ হাজো। পূবৰ ৰাজ্য কোচ হাজো ১৭শ শতিকাত আহোম ৰাজ্যৰ অন্তৰ্গত হয়। পশ্চিমৰ অংশ কোচ বিহাৰ কোচ ৰাজবংশৰ হাততে থাকে আৰু ভাৰতৰ স্বাধীনতাৰ পাছত ভাৰতত অন্তৰ্ভুক্ত কৰা হয়।

শ্ৰেণী:অসমৰ ইতিহাস
শ্ৰেণী:কামতাপুৰ
দেবানন্দ ভৰালি

দেবানন্দ ভৰালি (; (১৮৮৩ - ১৯৭২) কুৰি শতিকাৰ প্ৰথমাংশৰ এগৰাকী অসমীয়া ভাষাবিদ আৰু সাহিত্যিক। অসমীয়া ভাষাৰ উৎপত্তি আৰু বিকাশ সম্বন্ধে প্ৰথমে মৌলিক গৱেষণালব্ধ কিতাপ প্ৰণয়ন কৰিছিল। ঊষা, বাঁহী আদি আলোচনীত নিয়মীয়াকৈ প্ৰৱন্ধ লিখাৰ লগতে তেখেতে ছেক্‌ছপীয়েৰৰ মেকবেথ নাটকখন অসমীয়া ভাষালৈ অনুবাদ কৰিছিল।

চমু জীৱনী

দেবানন্দ ভৰালিৰ জন্ম হৈছিল অসমৰ শিৱসাগৰত। তেখেতৰ পিতৃৰ নাম ইশানন্দ ভৰালী। শিৱসাগৰ চৰকাৰী হাইস্কুলৰপৰা এন্ট্ৰেন্স পাছ কৰি কোচবিহাৰ কলেজৰপৰা ১৯০৪ চনত বি.এ. পাছ কৰে। ১৯০৬ চনত তেখেতে ছাব-ডেপুটি কালেক্টৰ পদত নিযুক্ত হয়। ২০ বছৰ পাছত ১৯২৬ চনত তেখেতে চাকৰিৰপৰা অৱসৰ লয়।

সাহিত্যিক অৱদান

দেবানন্দ ভৰালিয়ে অসমীয়া ভাষাৰ উৎপত্তি আৰু বিকাশ সম্বন্ধে তিনিখন মৌলিক গৱেষণালব্ধ গ্ৰন্থ প্ৰকাশ কৰিছিল। লগতে ইংৰাজী ভাষাত অসমীয়া ব্যাকৰণৰ পুথিও প্ৰণয়ন কৰিছিল। তেখেতে উষা, বাঁহী আদি আলোচনীত প্ৰৱন্ধ-পাতি লিখিছিল। 'মিৰি' ছদ্মনামত তেখেতে কবিতা আলোচনী 'আলোচনী'ত কবিতা লিখিছিল। একেখন আলোচনীতে তেখেতে 'বিহু' নাটিকা এখন ধাৰাবাহিক ভাৱে লিখিছিল। ইয়াৰোপৰি তেখেতে ছেক্সপীয়েৰৰ 'মেকবেথ'ৰ প্ৰভাৱত 'ভীমদৰ্প' নামে এখন নাটক ৰচনা কৰিছিল। 'শ্ৰীমন্ত শংকৰ' তেখেতৰ ৰচিত আন এখন নাটক।

সাহিত্যিক কৰ্মৰাজি

ভাষা-তত্বৰ পুথি

Assamese Grammar in English (১৯০৭)
অসমীয়া ভাষাৰ মৌলিক বিচাৰ আৰু সাহিত্যৰ চিনাকি (১৯১২)
A Study of the Phonology and Vocabulary of Assamese Language (১৯৫৯)

নাটক

ভীমদৰ্প (১৯১০)
শ্ৰীমন্ত শংকৰ (১৯৪৪)
বিহু (নাটিকা)

উপন্যাস

চীনা লুইতৰ পাৰে পাৰে (১৯৭২)

তথ্য সংগ্ৰহ

বাহ্যিক সংযোগ

দেবানন্দ ভৰালিৰ 'অসমীয়া ভাষাৰ মৌলিক বিচাৰ আৰু সাহিত্যৰ চিনাকি' গ্ৰন্থৰ সম্পূৰ্ণ পাঠ্য archive.org-ত উপলব্ধ।

শ্ৰেণী:অসমীয়া নাট্যকাৰ
শ্ৰেণী:অসমীয়া প্ৰবন্ধকাৰ
ফৰ্টি ফৰ্টি

ফৰ্টি ফৰ্টি (যাক ১২৩ হোম, ফৰ্টি ফৰ্টি ইন, মব মব, মব আৰু অন্যান্য নামেৰেও জনা যায়) হ'ল এক শিশুৰ খেল য'ত ধৰা-ধৰি আৰু লুকুৱা-ভাকু খেলৰ উপাদানসমূহ মিহলি হৈ থাকে। এজন খেলুৱৈ "ধৰোতা" হয় আৰু তেওঁ আন খেলুৱৈসকলক স্পৰ্শ কৰাৰ পৰিৱৰ্তে 'দেখা' পাইহে কৰায়ত্ব কৰিব লাগে, কাৰণ ইয়াত খেলুৱৈসকলৰ মাজত কোনো শাৰীৰিক সংস্পৰ্শ নহয়।

নিয়মসমূহ

এজন খেলুৱৈক ধৰোতা হিচাপে বাছনি কৰা হয় আৰু এটা গছ বা বিজুলী খুঁটাৰ দৰে কোনো চিনাক্ত কৰিব পৰা বস্তুক "ঘাটি" হিচাপে বাছি লোৱা হয়। ইয়াক কেতিয়াবা "মব পষ্ট" বুলিও কোৱা হয়। ধৰোতা নোহোৱা বাকী খেলুৱৈসকলে দৌৰি গৈ লুকায়, আনহাতে ধৰোতাই খেলৰ সংস্কৰণ অনুসৰি এটা নিৰ্দিষ্ট সংখ্যা লৈকে গণনা কৰে; সাধাৰণতে ৪০, ৪৪ বা ১০০ লৈকে। ধৰোতাই আন খেলুৱৈসকলক বিচাৰে, আনহাতে খেলুৱৈসকলে ধৰা নপৰাকৈ ঘাটি পাৰ হ'বলৈ চেষ্টা কৰে।

যদি এজন খেলুৱৈয়ে দেখা পোৱাৰ আগতেই ঘাটি পায়, তেওঁ চিঞৰে "ফৰ্টি ফৰ্টি আই এম ফ্ৰী", "ফৰ্টি ফৰ্টি হোম", "ফৰ্টি ফৰ্টি চেভ মাইচেল্ফ" বা "চেভ মাইচেল্ফ ১২৩" আৰু তাৰ পিছত তেওঁ সুৰক্ষিত হয়। তেওঁ খেলৰ বাকী থকা সময়খিনি ঘাটিতে অপেক্ষা কৰে আৰু আন খেলুৱৈক বিচৰাত ধৰোতাক সহায় নকৰে। কাৰোবাক ধৰিবলৈ হ'লে ধৰোতাই ব্যক্তিজনক দেখা পাব লাগিব, লৰালৰিকৈ ঘাটিলৈ উভতি আহিব লাগিব, ঘাটিটো স্পৰ্শ কৰিব লাগিব আৰু ক'ব লাগিব "ফৰ্টি ফৰ্টি আই চি [নাম]" বা "মব মব [নাম] ১২৩"। যদি দেখা পোৱা খেলুৱৈজন কোনো বস্তুৰ পিছফালে বা ভিতৰত থাকে, তেন্তে সেইটো নিৰ্দিষ্টকৈ ক'ব লাগে; যেনে— আঙুলিয়াই ক'ব লাগে "ফৰ্টি ফৰ্টি আই চি [নাম] বিহাইণ্ড দ্যাট ট্ৰী"।

ধৰোতাই ধৰা খেলুৱৈসকল ঘাটিলৈ ঘূৰি আহে। খেলৰ শেষত প্ৰথম ধৰা পৰা ব্যক্তিজন পৰৱৰ্তী খেলৰ বাবে ধৰোতা হয়। কিছুমান সংস্কৰণত শেষত ধৰা পৰা খেলুৱৈজনক পৰৱৰ্তী খেলৰ ধৰোতা কৰা হয়।

খেলুৱৈসকলক মুক্ত কৰাৰ কিছুমান নিয়ম আছে। কিছুমান সংস্কৰণত ঘাটিত উপনীত হোৱা এজন খেলুৱৈয়ে এজন বা সকলো ধৰা পৰা খেলুৱৈক মুকলি কৰিবলৈ "ৰিলিজ, ৱান, টু, থ্ৰী" বা তেনে ধৰণৰ কথা ক'ব পাৰে। যদি অন্তিম খেলুৱৈজনে ধৰা নপৰাকৈ ঘাটিত উপনীত হয়, তেওঁ 'চেভ এভৰিৱান ১২৩' বুলি চিঞৰিব পাৰে আৰু সকলো খেলুৱৈ পুনৰ খেলিবলৈ মুক্ত হৈ যায়।

অন্য নামসমূহ

খেলটো বহুতো নামেৰে জনা যায়, যাৰ ভিতৰত আছে ৪৪ হোম, ব্লক ১২৩, ৰিলিভ' ১২৩, হিকি ১২৩, ৰেলী ১২৩, পম পম, টুৱেণ্টি টুৱেণ্টি (বা আন যিকোনো সংখ্যা), টিপ দা কেন, হোম আৰু আই-আৰ্কি।

তথ্যসূত্ৰ

বাহ্যিক সংযোগ

অনলাইন ডিক্সনাৰী অৱ প্লেগ্ৰাউণ্ড শ্লেং - ফৰ্টি-ফৰ্টি

শ্ৰেণী:লোক-খেল
লক্ষ্মীনাথ ফুকন

লক্ষ্মীনাথ ফুকন (১৮৯৭–১৯৭৫) এগৰাকী সাংবাদিক আৰু সাহিত্যিক। ১৯১৫ চনৰ পৰা ১৯৬৪ চনলৈ লক্ষ্মীনাথ ফুকন অসমৰ সংবাদ জগতৰ সৈতে জড়িত হৈ আছিল। সাহিত্যিক হিচাপেও লক্ষ্মীনাথ ফুকনৰ অৱদান উল্লেখনীয়। ১৯১৮ চনতে প্ৰকাশ পোৱা 'মালা' শীৰ্ষক ছটা গল্পৰ সংকলনেৰে সাহিত্য জগতত খোজ দিছিল। ১৯৬৯ চনত প্ৰকাশিত 'মহাত্মাৰ পৰা ৰূপকোঁৱৰলৈ' শীৰ্ষক জীৱনীমূলক গ্ৰন্থখনিৰ বাবে ১৯৭১ চনত সাহিত্য অকাডেমি বঁটা প্ৰদান কৰা হয়।

উদ্ধৃতি

চাংকাকতীয়ে (ৰাধানাথ চাংকাকতী) কাকতৰ সম্পাদনা কৰিলে ২৮ বছৰ। তেওঁৰ আগে বা পিছে এতিয়ালৈকে অসমৰ কোনো কাকতত একেলেথাৰিয়ে ইমান দিন কোনো সম্পাদক থকা নাই। সফল বাটকটীয়া আৰু আৰ্হি দেখাওতা হিচাপে অসমৰ সাংবাদিকতাৰ বুৰঞ্জীত তেওঁৰ নাম চিৰদিন জিলিকি থাকিব। কিন্তু এনে এজন লোকক অসম আৰু অসমীয়াই পাহৰিলে।
এদিন নিশ্চয় হব পৃথিৱীত শান্তিৰ প্ৰতিষ্ঠামানুহে মানুহ বুলি মানুহক কৰিব সন্মান;ক’লা-বগা হালধীয়া ভেদভাৱ বিসৰ্জন কৰিসকলো একেই বুলি সকলোকে ভাবিব সমান। (শান্তি প্ৰতিষ্ঠাৰ দিন)
অসমীয়া চুটিগল্পই অন্যান্য ভাৰতীয় ভাষাৰ সৰ্বোৎকৃষ্ট চুটিগল্পৰ লগত ফেৰ মাৰিব পাৰে।
মোৰ সহপাঠী সাহিত্যিকসকল আছিল, নকুলচন্দ্ৰ ভূঞা, শ্ৰীকৃষ্ণকান্ত সন্দিকৈ আৰু শ্ৰীমিত্ৰদেৱ মহন্ত। এওঁলোক মোৰ সহপাঠীয়েই নহয়- বন্ধুও। এই তিনিজনেই মোক সাহিত্যসেৱাত উৎসাহ দিছিল.....কিন্তু মই বিশেষ উৎসাহ পাইছিলোঁ সন্দিকৈৰ পৰা। তেওঁৰ আগ্ৰহ আৰু আৰ্থিক সাহায্যৰ বাবেই মই মোৰ প্ৰথম ৰচনা “মালা’’খন প্ৰকাশ কৰিব পাৰিলোঁ। কিতাপখন তেওঁৰ নামেই উছৰ্গা কৰিলোঁ।
অমৃতবাজাৰ পত্ৰিকাৰ দৰে ভাৰতবিখ্যাত বাতৰি কাকতখনত সহকাৰী সম্পাদক হিচাপে কাম কৰা পোন প্ৰথম অসমীয়াজন হ’ল লক্ষ্মীনাথ ফুকন।
লক্ষ্মীনাথ ফুকনো চমাৰচেট মমৰ লেখীয়া সফল গল্পকাৰ।

উৎস

শ্ৰেণী:অসমীয়া সাহিত্যিক
শ্ৰেণী:সাংবাদিক
শ্ৰেণী:মৃত ব্যক্তি
শ্ৰেণী:সাহিত্য অকাডেমি বঁটা বিজয়ী অসমীয়া
১৩ জানুৱাৰী

১৩ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ত্ৰয়োদশ দিন। বছৰটো শেষ হ’বলৈ এই দিনৰ পৰা মুঠ ৩৫২টা দিন (অধিবৰ্ষত ৩৫৩টা দিন) বাকী থাকে। এই দিনটোত ঘটা কেইটামান উল্লেখযোগ্য ঘটনা -

ঘটনাৰাজী

১৮৮৯ - অসমীয়া বাৰ্তালোচনী "জোনাকী"ৰ প্ৰথম সংস্কৰণ প্ৰকাশ।

জন্ম

১৮৫৯ - ভূপেন্দ্ৰ নাথ বসু, ভাৰতীয় ৰাজনীতিবিদ।
১৯০৫ - উপেন্দ্ৰচন্দ্ৰ লেখাৰু, অসমৰ সাহিত্যিক, শিক্ষাবিদ।
১৯৩৭ - ৰংবং তেৰাং, অসমীয়া লেখক আৰু শিক্ষাবিদ।
১৯৩৮ - নৱনীতা দেৱ সেন, ভাৰতীয় শিক্ষাবিদ আৰু লেখক।
১৯৩৮ - শিৱকুমাৰ শৰ্মা, ভাৰতীয় সংগীত নিৰ্মাতা আৰু সন্তুৰ বাদক।
১৯৪৯ - ৰাকেশ শৰ্মা, ভাৰতৰ প্ৰথমজন মহাকাশচাৰী।
১৯৭১ - ময়ূখ হাজৰিকা, অসমীয়া গায়ক তথা গীতিকাৰ আৰু সুৰকাৰ।

মৃত্যু

১৯৭৪ - হৰিপ্ৰসাদ বৰুৱা, স্বাধীনতা-উত্তৰ অসমৰ প্ৰথম মুখ্য অভিযন্তা আৰু মুখ্য সচিব।

দিৱস

সংবিধান দিৱস (মংগোলিয়া)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
পৰা আমলখি

পৰা আমলখি বা পৰামলখি বা পামলখি বা হলফলি (বৈজ্ঞানিক নাম: Phyllanthus acidus) Phyllanthaceae পৰিয়ালৰ এবিধ গছ। ইয়াক ইংৰাজীত ষ্টাৰবেৰী বুলিও কোৱা হয়। হালধীয়া বৰণৰ ফল ধৰা এই গছবিধৰ নাম পৰা আমলখি হোৱা স্বত্বেও ইয়াৰ ফলৰ সোৱাদ আমলখিতকৈ ভিন্ন।

বিৱৰণ

পৰা আমলখিৰ প্ৰকৃতি জোপোহা আৰু বৃক্ষৰ মাজতে। ই ২ৰ পৰা ৯ মিটাৰ (৬.৫ৰ পৰা ৩০ ফুট) ওখ হয়। গছজোপাৰ শীৰ্ষ জোপোহাটো পৰ্ণপাতী পত্ৰ সংযোজিত কঠিন ঠাৰিৰ থোপাৰে গঠিত। এই ঠাৰিসমূহ ১৫ৰ পৰা ৩০ চে.মি. দীঘল। পাতৰ আকৃতিত ডিম্বাকৃতিৰ আৰু মূৰ অংশ জোঙা। পাতবোৰ ২–৭.৫ চেণ্টিমিটাৰ দীঘল। পাতৰ ওপৰৰ ফাল সেউজীয়া ৰঙৰ আৰু মসৃণ। তলৰ ফালে নীলাভ-সেউজীয়া। গছজোপাৰ সৈতে বিলম্বি গছৰ সাদৃশ্য আছে।

ফুলবোৰ মতা, মাইকী বা উভয়লিংগী হ'ব পাৰে।

ব্যৱহাৰ

পৰা আমলখিৰ বিভিন্ন অংশ খাদ্যৰ বাবে ব্যৱহাৰ কৰা হয়। বাংলাদেশ, ভাৰত আৰু ইণ্ডোনেছিয়াত সিজোৱা পাতবোৰ খাদ্য হিচাপে গ্ৰহণ কৰা হয়। ইয়াক চেনিত ডুবাই কেণ্ডি প্ৰস্তত কৰা হয় বা নিমখ দি আচাৰ, চাটনি আদি তৈয়াৰ কৰা হয়। ফিলিপাইনছত ইয়াক ভিনেগাৰ বনোৱাৰ লগতে কেঁচাকৈ খোৱা হয়। নিমখ বা ভিনেগাৰ-নিমখৰ দ্ৰৱণত তিয়াই ৰাস্তাৰ কাষতো বিক্ৰী কৰা হয়। ইয়াৰ পৰা কেণ্ডি তৈয়াৰ কৰাৰ লগতে চিৰাপৰ সৈতে জাৰত সংৰক্ষণ কৰা হয়। ইয়াক ফলৰ ৰস বনাবলৈও ব্যৱহাৰ কৰা হয়। থাইলেণ্ডত ইয়াক ছম টাম বনাবলৈ, আচাৰ বনাবলৈ, চিৰাপত উতলাবলৈ (মা-য়ম চুৱাম) বিশেষ উপাদান হিচাপে ব্যৱহাৰ কৰা হয়।

তথ্য সংগ্ৰহ

শ্ৰেণী:উদ্ভিদজগত